Αγαπητοί φοιτητές,

για την εύρυθμη διεξαγωγή των ηλεκτρονικών εξετάσεων στο μάθημα της "Ωτορινολαρυγγολογίας" παρακαλούμε να μεριμνήσετε για την πιστοποίησή σας στο sis.auth της Ηλεκτρονικής Γραμματείας ΑΠΘ και να ελέγξετε την πρόσβασή σας στην πλατφόρμα elearning.auth.

Οι εξετάσεις θα λάβουν χώρα την ερχόμενη Πέμπτη 01-07-2021 και ώρα 9.00 το πρωί.

Οι εξετάσεις θα γίνουν με την μορφή Quiz μέσω της πλατφόρμας e-learning. Προϋπόθεση συμμετοχής στις εξετάσει είναι η σύνδεση στην πλατφόρμα zoom προκειμένου να γίνει ενημέρωση, πιστοποίησή σας και απόδοση του κωδικού πρόσβασης στις εξετάσεις.

Το link σύνδεσης στο Zoom

για την **Α' Πανεπιστημιακή ΩΡΛ Κλινική** είναι το:

<https://authgr.zoom.us/j/3692587238?pwd=Sk5lSmlKbjNERFB1U2QwcXBTT0RNUT09>

Meeting ID: 369 258 7238, Passcode: 584030

ενώ για την **Β' Πανεπιστημιακή ΩΡΛ Κλινική** το link είναι:

<https://authgr.zoom.us/j/91412890123?pwd=WkhxMWFmWHdMY1U3WTE1dVVHeGxlUT09>

Meeting ID: 914 1289 0123, Passcode: 388840

Κατά τη διάρκεια των εξετάσεών σας θα πρέπει να απαντήσετε 50 ερωτήσεις πολλαπλής επιλογής σε διάρκεια 50 λεπτών, με τη μέθοδο των διαδοχικών απαντήσεων, δηλαδή δίχως να υπάρχει η δυνατότητα να ανατρέξετε σε προηγούμενες ερωτήσεις. Η διάταξη θα είναι μία ερώτηση σε κάθε σελίδα, με μία μόνο απάντηση να είναι η σωστή.

Θα θέλαμε να σας ζητήσουμε να συνδεθείτε στο Zoom ***30 λεπτά πριν την έναρξη*** των ηλεκτρονικών εξετάσεων και να έχετε σε άμεση διαθεσιμότητα στοιχεία πιστοποίησής σας. Με την ολοκλήρωση του Quiz μην ξεχάσετε να πατήσετε "υποβολή" για την αποθήκευση των απαντήσεών σας.

Θα πρέπει τέλος να σας ενημερώσουμε ότι δικαίωμα συμμετοχής στις εξετάσεις έχουν ***μόνο όσοι έχουν ολοκληρώσει επιτυχώς την κλινική τους άσκηση*** στις αντίστοιχες κλινικές.

Σε περίπτωση που λάβει μέρος στις εξετάσεις κάποιος φοιτητής ο οποίος δεν έχει ολοκληρώσει την κλινική του άσκηση, η βαθμολογία του θα ακυρωθεί και η οποιαδήποτε επίδοσή του δεν θα ληφθεί υπόψη στην ανακοίνωση των αποτελεσμάτων.

Ο συντονιστής του μαθήματος,

Κωνσταντίνος Μάρκου

Καθηγητής Ωτορινολαρυγγολογίας